മൗണ്ട് കെനിയ ദേശീയോദ്യാനം

കെനിയയിലെ ഒരു സംരക്ഷിത പ്രദേശമാണ് മൗണ്ട് കെനിയയും അതിന്റെ പ്രാന്തപ്രദേശങ്ങളും ഉൾപ്പെടുന്ന മൌണ്ട് കെനിയ ദേശീയോദ്യാനം. ദേശീയോദ്യാന പദവി ലഭിക്കുന്നതിന് മുൻപേ ഈ പ്രദേശം മുഴുവനായും ഒരു സംരക്ഷിത വനമേഖലയായിരുന്നു.
1978 ഏപ്രിലിൽ ഈ പ്രദേശത്തെ യുനെസ്കോ ഒരു സംരക്ഷിത ജൈവമണ്ഡലമായി പ്രഖ്യാപിച്ചു.  ദേശീയോദ്യാനത്തേയും അതിനോട്ചേർന്ന സംരക്ഷിത വനമേഖലയേയും യുനെസ്കോ 1997-ൽ ലോകപൈതൃക കേന്ദ്രങ്ങളുടെ പട്ടികയിൽ ഉൾപ്പെടുത്തി.

കെനിയൻ സർക്കാർ, മൗണ്ട് കെനിയയേയും ചുറ്റുമുള്ള പ്രദേശങ്ങളേയും ദേശീയോദ്യാനമായി ഉയർത്തിയതിനുപിന്നിൽ പ്രധാനമായും 4 കാരണങ്ങൾ ഉണ്ടായിരുന്നു. വിനോദ സഞ്ചാരത്തിൽ ഈ മേഖലക്കുള്ള പ്രാധാന്യം, പ്രാദേശികവും, ദേശീയവുമായ സമ്പദ് വ്യവസ്ഥയിൽ മൗണ്ട് കെനിയ വഹിക്കുന്ന പങ്ക്, അത്യപൂർവ്വമായ പ്രകൃതിഭംഗിയുള്ള ഈ പ്രദേശത്തെയും ഇവിടത്തെ ജൈവവൈവിധ്യത്തേയും സംരക്ഷിക്കേണ്ടതിന്റെ പ്രാധാന്യം, കൂടാതെ ഭൂഗർഭജലസംഭരണത്തിൽ ഈ പ്രദേശം വഹിക്കുന്ന പങ്ക് തുടങ്ങിയവയാണ് ആ കാരണങ്ങൾ.

715 ചതുരശ്ര കിലോമീറ്റർ ആണ് ദേശീയോദ്യാനത്തിന്റെ വിസ്തൃതി. ഇവയിൽ ഭൂരിഭാഗം സ്ഥലവും സമുദ്രനിരപ്പിൽനിന്ന് 3000 മീറ്റർ ഉയരത്തിലാണ് സ്ഥിതിചെയ്യുന്നത്.  പർവ്വതത്തിന്റെ താഴ്വാര മേഖലകളിൽ  കൊളോബസ് കുരങ്ങുകൾ, കേപ് ബഫല്ലോ തുടങ്ങിയ ജീവികൾ കാണപ്പെടുന്നു.
ചിത്രശാല

 അവലംബം 

പുറത്തേക്കുള്ള കണ്ണികൾ
 യുനെസ്കോ ലോകപൈതൃക സ്ഥാനം ഡാറ്റ ഷീറ്റ്

വർഗ്ഗം:കെനിയയിലെ ലോകപൈതൃകകേന്ദ്രങ്ങൾ
വർഗ്ഗം:കെനിയയിലെ ദേശീയോദ്യാനങ്ങൾ